Държавен вестник, бр. 4, 2010 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  4
ЗАПОВЕД № 1013
от 7 декември 2009 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономиката, 
енергетиката и туризма и на нейната администра­
ция, решение на Комисията за защита на потре­
бителите, прието с протокол № 47 от заседание, 
проведено на 10.ХІ.2009 г., чл. 92, ал. 1, 2 и 5 
във връзка с чл. 87, чл. 88, ал. 1, т. 2 и чл. 99 от 
Закона за защита на потребителите, Наредбата за 
условията и реда за изтегляне от пазара, изземване 
от потребителите и унищожаване на опасни стоки 
и за реда за обезщетяване на потребителите в слу­
чаите на изземване на опасни стоки, чл. 73 АПК 
и протокол от изпитване № 1558 от 19.Х.2009 г. и 
сертификат за стоков контрол № 05/0334,  издадени 
от „Булгарконтрола“ – АД, удостоверяващи, че 
предлаганите детски спортни обувки тип „гуменки“ 
със залепваща се лента около глезена, опаковани 
в прозрачна опаковка без надписи, със залепени 
върху горната част на саята около 40 бр. пайети и 
текстилна декорация с форма на 2 череши, върху 
които има залепени светещи малки камъчета, не 
отговарят на изискванията на БДС 71-1 „Безопас­
ност на играчките – Част 1: Механични и физични 
свойства“ – отделят се малки части – текстилна 
декорация „череши“, които изцяло попадат в ци­
линдъра за малки части и са опасни за здравето и 
безопасността на потребителите, нареждам:
1. Забранявам вноса, износа, възмездното или 
безвъзмездното пускане на пазара на детски спорт­
ни обувки тип „гуменки“ със залепваща се лента 
около глезена, опаковани в прозрачна опаковка 
без надписи, със залепени върху горната част на 
саята около 40 бр. пайети и текстилна декорация 
с форма на 2 череши, върху които има залепени 
светещи малки камъчета, като стоки, предста­
вляващи сериозен риск и опасност за здравето на 
потребителите.
2. Вносителите и дистрибуторите да организират 
незабавното и ефективното изтегляне от пазара 
и изземването от потребителите на описаните в 
заповедта стоки по реда, при условията и в сроко­
вете, визирани в Наредбата за условията и реда за 
изтегляне от пазара, изземване от потребителите и 
унищожаване на опасни стоки и за реда за обезще­
тяване на потребителите в случаите на изземване 
на опасни стоки, и да отправят предупреждения 
към потребителите за рисковете, които стоките 
съдържат.
3. На основание чл. 60, ал. 1 АПК допускам 
предварително изпълнение на заповедта с цел да 
се защити животът и здравето на гражданите. Раз­
пореждането, с което се допуска предварителното 
изпълнение, може да се обжалва чрез КЗП пред 
съда в тридневен срок от съобщаването му незави­
симо дали административният акт е бил оспорен.
4. Разходите по складиране, транспорт, изтег­
ляне от пазара, изземването от потребителите и 
тяхното обезщетяване са за сметка на вносителите 
и дистрибуторите.
5. Заповедта може да се обжалва чрез предсе­
дателя на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: Д. Лазаров
41
КОМИСИЯ ЗА ФИНАНСОВ НАДЗОР
РЕШЕНИЕ № 1034-ИД
от 17 декември 2009 г.
На основание чл. 177, ал. 2  и  чл. 185, ал. 1, 
т. 1 ЗППЦК във връзка с чл. 23 от Закона за па­
зарите на финансови инструменти Комисията за 
финансов надзор издава разрешение на „Елана Ев­
рофонд“ – АД, със седалище и адрес на управление 
София, ул. Кузман Шапкарев 4, за прекратяване на 
дружеството съгласно взето решение от извънредно 
общо събрание на акционерите на дружеството, 
проведено на 30.Х.2009 г. 
Одобрява Гергана Венчова Борисова за ли­
квидатор на „Елана Еврофонд“ – АД, избрана 
от извънредно общо събрание на акционерите на 
дружеството, проведено на 30.Х.2009 г.
Отнема лиценза на „Елана Еврофонд“ – АД, 
със седалище и адрес на управление София, ул. 
Кузман Шапкарев 4, за извършване на дейност като 
инвестиционно дружество, постановен с Решение 
№ 134-ИД от 14.VІІІ.2002 г. на Държавната комисия 
по ценните книжа.
Председател: П. Чобанов
13976
РЕШЕНИЕ № 1056-ИП
от 22 декември 2009 г.
На основание чл. 15, ал. 1, т. 1 във връзка 
с чл. 13, ал. 1, т. 5 ЗКФН и чл. 20, ал. 1, т. 1, 
предложение второ, във връзка с чл. 21, ал. 1 и 5 
от Закона за пазарите на финансови инструменти 
Комисията за финансов надзор реши:
Отнема издадения лиценз за извършване на 
дейност като инвестиционен посредник на „КД 
Секюритис“ – ЕАД, със седалище и адрес на 
управление София, район „Красно село“, бул. Бъл­
гария 58, бл. С, ет. 7, офис 24, издаден на основа­
ние Решение № 735-ИП от 30.ХІ.2005 г., Решение 
№ 241-ИП от 29.ІІІ.2006 г. и Решение № 471-ИП 
от 12.VІІ.2006 г. на КФН.
Решението подлежи на обжалване пред Върхов­
ния административен съд на Република България в 
14-дневен срок от съобщаването му, което не спира 
неговото изпълнение.
Председател: П. Чобанов
14028
РЕШЕНИЕ № 1057-ИП
от 22 декември 2009 г.
На основание чл. 15, ал. 1, т. 1 във връзка 
с чл. 13, ал. 1, т. 5 ЗКФН и чл. 20, ал. 1, т. 1, 
предложение второ, във връзка с чл. 21, ал. 1 и 5 
от Закона за пазарите на финансови инструменти 
Комисията за финансов надзор реши:
Отнема издадения лиценз за извършване на дей­
ност като инвестиционен посредник на „ДЗИ – Ин­
вест“ – АД, със седалище и адрес на управление 
София, район „Средец“, бул. Цар Освободител 6, 
издаден с Решение № 190-ИП от 15.ІІІ.2006 г. на КФН 
и въз основа на Решение № 17-ИП от 10.І.1999 г. на 
Комисията по ценните книжа и фондовите борси 
и Решение № 2-ИП от 12.І.2000 г. на Държавната 
комисия по ценните книжа.
Решението подлежи на обжалване пред Върхов­
ния административен съд на Република България в 
14-дневен срок от съобщаването му, което не спира 
неговото изпълнение.
Председател: П. Чобанов
14029